Wilhelm Wettergreen

Wilhelm Ove Malling Wettergreen (født 3. april 1881 i Stavanger, død 18. november 1925 i Bergen) var en norsk fotballspiller. Han spilte på Grane fra Nordstrand og var også premiert i skirenn. I 1897 var han med på det kombinerte Grane/Spring-laget som slo Örgryte i Göteborg i den første kampen et norsk lag spilte utenlands. I 1902 spilte Wettergreen senterhalf på Granes vinnerlag i turneringen som senere er blitt kjent som det første norgesmesterskapet i fotball. Broren Emil var også med på laget. I den tilsvarende turneringen i 1903 tapte Wettergreen og Grane finalen mot Odd.

I likhet med flere andre Grane-medlemmer gikk Wettergreen over til Mercantile, og i 1907 var han formann i sin nye klubb.
Familie
Han var gift med den i Hamburg fødte Sigrid Fernanda Clara Buck (født 1883),Slegten Bucks Stamtavle / Fra aar 1500 til 1880 samlet ved Fredrik Bing Buck. Fra 1880 til nutiden samlet ved Frk. Anna Johanne Amundsen og Margot Morris Stange." fra archive.org. som var etterkommer av eidsvollsmannen Jens Stub.Sigrid Buck hos eidsvollsmenn.no.  De fikk sønnene Reidar Emil (født 1907) og Wilhelm (født 1911). I 1917 giftet han seg med Sara Schreuder (1892–1978).Dette ifølge en slektsdatabase om familien Malling.  Wilhelm døde i Bergen i 1925.

 Referanser 

Kategori:Norske fotballspillere
Kategori:Norgesmestere i fotball
Kategori:Personer fra Oslo